La Medalla de la Reina de Sud-àfrica 1899-1902 (anglès: "Queen's South Africa Medal" o "QSA") era una medalla de campanya atorgada a tot el personal militar que va servir a Sud-àfrica durant la Guerra Bòer, entre l'11 d'octubre de 1899 i el 31 de maig de 1902. S'incloïen tropes de l'Exèrcit britànic, la Royal Navy, i tropes colonials d'Austràlia, Canadà, Nova Zelanda, l'Índia i Sud-àfrica; així com als civils ocupats en tasques oficials i corresponsals de guerra.